cyanic-selkie/wikianc huggingface dataset:
Ջութակի կոնցերտ (Արամ Խաչատրյան)
Գործիքավորումը
Ջութակի կոնցերտը գրված է ջութակի և նվագախմբի համար, որում պետք է լինեն պիկոլո, երկու ֆլեյտա, երկու հոբոյ, մեկ անգլիական եղջրափող, երկու ֆագոտ, չորս գալարափող, երեք շեփոր, երեք տրոմբոն, մեկ տուբա, մեկական լիտավր, դափ, փոքր թմբուկ, ծնծղա, մեծ թմբուկ, տավիղ և լարային նվագարաններ։
Աղբյուրներ
Կատեգորիա:Երաժշտական ստեղծագործություններ Կատեգորիա:Արամ Խաչատրյանի ստեղծագործություններ
Ջոուլ-Լենցի օրենք
Ջոուլ-Լենցի օրենք, էլեկտրական հոսանքի ջերմային ազդեցությունը բնութագրող օրենք։ Որոշում է ջերմության այն քանակը (ջոուլյան ջերմություն Q), որն անջատվում է հաղորդիչում էլեկտրական հոսանք անցնելիս։ Q-ն համեմատական է հաղորդիչի դիմադրությանը (R), շղթայում հոսանքի ուժի (I) քառակուսուն և հոսանքի անցման ժամանակին (t)․
a-ն համեմատականության գործակից է և կախված է չափման միավորների ընտրությունից։ Եթե I-ն չափվում է ամպերով, R-ը՝ օհմով t-ն՝ վայրկյանով, Q-ն՝ կալորիայով, ապա a=0,239, իսկ եթե Q-ն չափվում է ջոուլով, ապա a=1։ Ջոուլ-Լենցի օրենքն ընկած է Էլեկտրալուսավորման կայանքների, ջեռուցիչ Էլեկտրասարքերի հաշվարկների հիմքում։ Օրենքը սահմանել է Ջեյմս Ջոուլը 1841-ին և նրանից անկախ՝ Էմիլի Լենցը 1842 թվականին։
Կատեգորիա:Էլեկտրականություն Կատեգորիա:Թերմոդինամիկա
Տամաշ Դառնի
Մարզական կարիերան
Տամաշ Դառնիին թերևս կարելի է համարել բելոր ժամանակների լավագույն լողորդ մարզիկներից մեկը ։ Մարզական իր ամենաբարձր արդյունքներին նա հասել է 1985-ից 1993 թվականն ընկած ժամանակամիջոցում։ 1988 և 1992 թվականների ամառային օլիմպիական խաղերում չորս անգամ չեմպիոն է հռչակվել՝ ամենից արագ հաղթահարելով 200 և 400 մրցատարածությունները համալիր լողով ։ Այդ նույն մրցաձևով և նույն մրցատարածություններում հաղթանակներ է տարել նաև աշխարհի 1986 ու 1991 թվականների և Եվրոպայի 1985, 1987, 1989 թվականների առաջնություններում ։ Բացի այդ, 200 մ բաթերֆլայ լողաոճում ևս հաջողությունների է հասել. դարձել է Եվրոպայի չեմպիոն, ինչպես նաև՝ բրոնզե մեդալի է արժանացել աշխարհի առաջնությունում։
Դեռ պատանեկան հասակից դրսևորելով մարզական հիանալի արդյունքներ՝ Տամաշը կարող էր հաջողությամբ մասնակցել նաև 1984 թվականի ամառային օլիմպիական խաղերին ու մեդալներ նվաճել, բայց ցավալի պատահարի պատճառով (ձախ աչքին ձնագնդի հարված էր ստացել և կիսով չափ կորցրել տեսողությունը) ստիպված է եղել բաց թողնել այդ հնարավորությունը։ Երկու տարի կորցնելով առողջությունը վերականգնելու վրա՝ 1985 թվականին վերջապես կարողացել է վերստին մրցասպարեզ դուրս գալ և նորանոր հաջողություններ ձեռք բերել։ Բացի վերոնշյալ հաղթանակներից, նա երեք անգամ աշխարհի ռեկորդ է սահմանել համալիր լողաոճում ։ 1993 թվականից, հրաժեշտ տալով իր մրցելույթներին, անցել է մարզչական աշխատանքի Բուդապեշտի մարզադպրոցում ։
Արտաքին հղումներ
Կատեգորիա:Մարզիկներ Կատեգորիա:Օլիմպիական չեմպիոններ Կատեգորիա:Աշխարհի չեմպիոններ
Դավիթ Սարգսյան (պետական գործիչ)
Դավիթ Ռաֆայելի Սարգսյան, ՀՀ պետական գործիչ, ՀՀ ֆինանսների նախարար (2012-2014)։
Աշխատանքային գործունեություն
Կենտրոնական բանկում աշխատանքի տարիներին լայնորեն ընդգրկված է եղել բարեփոխումների իրականացման գործընթացում։ Այդ շրջանակներում են իրագործվել ու ստեղծվել՝ ֆինանսական համակարգի միասնական կարգավորումն ու վերահսկումը, Հայաստանում ավանդների երաշխավորման համակարգը, հիպոտեկային ֆինանսավորման և հիպոտեկային շուկայի զարգացմանն ուղղված բարեփոխումները, առևտրային բանկերի համար ներքին հսկողության համակարգի պահանջներն ու ուղեցույցները, բանկային ոլորտում կորպորատիվ կառավարման հայեցակարգը, ռիսկերի վրա հիմնված վերահսկման հայեցակարգն ու բանկերի վերահսկողության ձեռնարկը, ապահովագրական նոր օրենքը և ապահովագրության վերահսկումը ԵՄ չափանիշներին համապատասխան, BASEL 2 հայեցակարգի ներդրման հնարավորության գնահատումը և Հայաստանում այն ներդնելուն ուղղված բարեփոխումները։ Գործադիրում աշխատանքի տարիներին նախաձեռնել է մի շարք բարեփոխումներ։ Ֆինանսների նախարարի պաշտոնում նա գլխավորել է Հայաստանի եվրապարտատոմսերի առաջին թողարկման աշխատանքները ու ապահովել Հայաստանի մուտքը միջազգային կապիտալի շուկա։
Նա նաև նախաձեռնել է պետական կառավարման համակարգի բարեփոխումներ։ Մասնավորապես՝ ուղղված պետական մարմիններում քաղաքական պաշտոնյաների և աշխատակազմերի գործառույթների, քաղաքականության մշակման և պետական կառավարման մարմիններում ծառայությունների մատուցման հստակ տարանջատմանը։ Բացի այդ, նրա հեղինակմամբ է ներդրվել կառավարության էլեկտրոնային կառավարման համակարգը 15 բաղադրիչներով՝ էլեկտրոնային փաստաթղթաշրջանառությունից մինչև բիզնեսի գրանցում 15 րոպեում՝ մեկ պատուհանի սկզբունքով։ Այդ համակարգը ներառել է նաև Լիցենզիաների հայտերի և լիցենզավորված անձանց հաշվետվությունների ընդունման էլեկտրոնային համակարգը ու Պետական վճարումների էլեկտրոնային համակարգը։ Նախաձեռնած բարեփոխումների արդյունքում նաև շեշտակի բարելավվել է պետական մարմինների թափանցիկության մակարդակը, ինչի շնորհիվ Հայաստանը դարձել է առաջին երկիրը, որն առցանց՝ ինտերակտիվ բյուջեի միջոցով, ամեն օր բոլորին հասանելի է դարձնում պետության կատարած ծախսերը։
Պարգևներ և կոչումներ
Ամուսնացած է, ունի մեկ դուստր և երկու որդի։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀ ֆինանսների նախարարներ Կատեգորիա:Հայ տնտեսագետներ Կատեգորիա:1977 ծնունդներ Կատեգորիա:Անանիա Շիրակացու մեդալակիրներ Կատեգորիա:ՀՀԿ անդամներ Կատեգորիա:ՀՊՏՀ շրջանավարտներ Կատեգորիա:Հայ պետական գործիչներ Կատեգորիա:Տնտեսագիտական գիտությունների թեկնածուներ
Գալե (Արյեժի գավառ)
Գալե (Galey), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ (Սեն Ժիրոն շրջան)։ Համայնքի INSEE կոդ՝ 09128։
Բնակչություն
Համայնքի բնակչությունը 2008 թվականին կազմում էր 113 մարդ։
Տնտեսություն
2007 թվականի տվյալներով 64 աշխատունակ տարիքի մարդկանցից (15-64 տարեկան) 43-ը տնտեսապես ակտիվ էին, 21-ը անգործունակ (ակտիվության ցուցանիշը 67,2 %, 1999 թվականին եղել է՝ 64,9 %)։ 43 աշխատունակ բնակիչներից 32-ը աշխատում էին (17 տղամարդ և 15 կին), անաշխատանք էին 11-ը (5 տղամարդ և 6 կին)։ 21 անգործունակ մարդկանցից 6-ը աշակերտներ կամ ուսանողներ են, 6-ը թոշակառու, 9-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Զաքար Ումիկով
Զաքար Ներսեսի Ումիկով, հայազգի ճարտարագետ, կոնստրուկտոր։ ԽՍՀՄ-ում ռազմական գործնական հիդրոձայնագիտության հիմնադիրը։
Մանկաբույժ Ներսես Ումիկովի որդին։
Կենսագրություն
Զաքար Ումիկովը ծնվել է 1906 թվականին Թիֆլիսում։ 1924 թվականին ավարտել է Թիֆլիսի պոլիտեխնիկական տեխնիկումը, 1932 թվականին` Լենինգրադի էլեկտրատեխնիկական ինստիտուտը։ 1933 թվականից աշխատել է Լենինգրադի ծովային սարքաշինության «Ջրատրանս-սարք» գործարանում, 1936-1941 թվականներին` «Օրիոն» ՀԿԲ-ի գլխավոր կոնստրուկտոր, 1947-1949 թվականներին՝ «Ջրատրանս-սարք» գործարանի կոնստրուկտոր, 1949-1965 թվականներին՝ Հիդրոտեղորոշման և հիդրոձայնագիտության ԳՀԻ գլխավոր կոնստրուկտոր, 1965-1992 թվականներին՝ «Ծովֆիզսարք» Կենտրոնական ԳՀԻ գլխավոր կոնստրուկտոր, 1992-1996 թվականներին՝ ՌԴ ռազմական հիդրոձայնագիտության սարքերի ընդունման պետական հանձնաժողովների նախագահ ։
Զաքար Ումիկովը մշակել և ստեղծել է ԽՍՀՄ-ում առաջին անդրձայնային խորաչափերը, սուզանավերի առաջին հիդրոձայնային համալիրը, առաջին ջրային ականները, մասնակցել է առաջին հիդրոտեղորոշիչ սարքերի ստեղծման աշխատանքներին։ Հիդրոձայնագիտության մեթոդների հիման վրա առաջարկել է բժշկական սարքերի ստեղծման տեխնոլոգիա։ Նրա գիտական ղեկավարությամբ և անմիջական մասնակցությամբ նախագծվել է թրթռային զգայնությունը չափող սարք։ Ավելի քան 40 գյուտերի հեղինակ է ։
Ծանոթագրություններ
Կատեգորիա:Ճարտարագետներ
Երազներ (ֆիլմ, 1990)
Արտաքին հղումներ
[http://gidonlinekino.com/2013/03/sny-akiry-kurosavy/ «Ակիրա Կուրոսավայի երազները». դիտել ֆիլմն առցանց]
Կատեգորիա:Ամերիկյան դրամա ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:1990 ֆիլմեր Կատեգորիա:Ճապոնական դրամա ֆիլմեր Կատեգորիա:Ճապոնական ֆանտաստիկ ֆիլմեր Կատեգորիա:Ակիրա Կուրոսավայի ֆիլմեր Կատեգորիա:Հետապոկալիպտիկ ֆիլմեր Կատեգորիա:Ճապոներեն ֆիլմեր Կատեգորիա:1990-ականների դրամա ֆիլմեր Կատեգորիա:Ալմանախ ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր ուրվականների մասին Կատեգորիա:Ամերիկյան թրիլեր ֆիլմեր Կատեգորիա:Ճապոնական թրիլեր ֆիլմեր Կատեգորիա:Ամերիկյան գիտաֆանտաստիկ ֆիլմեր
Աշուղական պոեզիա
Աշուղական պոեզիա, ժողովրդական երգիչ-բանաստեղծների պոեզիան, սկզբնավորվել է 16-րդ դարում։ Նախապես բանավոր լինելով՝ սերտորեն առնչվել է ժողովրդական բանահյուսությանը։ Հայ աշուղներ հանդես են եկել դեռևս 16-րդ դարի կեսերին, սակայն աշուղական պոեզիա հայ իրականության մեջ լայն տարածում ու ճանաչում է գտել միայն հաջորդ դարում։ Պատմա-քաղաքական հանգամանքների բերումով աշուղական պոեզիա սկզբնավորվել է ոչ թե բուն Հայաստանում, այլ հայկական գաղթավայրերում՝ Նոր Զաղայում, Թիֆլիսում, Աստրախանում, Կ. Պոլսում և այլն։ 17–18-րդ դարերում Նոր Ջուղայի աշուղները (էզազ, Ղռա Արզունի, Բադեր օղլի Ղազար, Ամիր օղլի, Ղուլ Հարություն Սալմաստցի և ուրիշներ) հիմնադրել են իրանահայ աշուղական դպրոցը՝ առաջինը հայ մշակույթի պատմության մեջ։
Վիրահայ աշուղական դպրոց
18-րդ դարում կազմավորվել է վիրահայ աշուղական դպրոցը, որի նշանավոր ևերկայացուցիչները՝ Շամչի Սելքոն, Սայաթ-Նովան, Բադադ Օղլանը, Քիչիկ Նովան, Ֆրեյդունը և ուրիշներ, հիմնականում ապրել և ստեղծագործել են Թիֆլիսում։
Աշուղական դպրոցներ
Աշուղական դպրոցներ ստեղծվել են նաև Թուրքիայամ (17–18-րդ դարեր), Հյուսիսային Կովկասում, Ադրբեջանի հայաբնակ քաղաքներում՝ հատկապես Գանձակում և Բաքվում (19-րդ դար)։ Հայ թափառական աշուղներն իրենց երգերը հորինել են ժողովրդի խոսակցական լեզվով, հաճախ էլ թուրքերեն, պարսկերեն, վրացերեն և այլն։ Մի քանի լեզուներով ստեղծագործած աշուղներից ամենանշանավորներն են Սայաթ-Նովան, Շամչի Սելքոն, Հարթուն Օղլին և Սահտեսի Սիրունին։ 19-րդ դարի 50—60-ական թվականների Աշուղական պոեզիան լայն տարածում է գտել նաև բուն Հայաստանում։ Երևանում, Ալեքսանդրապոլում, Սյունիքի և Արարատյան գավառներում հանդես են եկել աշուղներ, որոնց ստեղծագործության մեջ գերակշռել են հայերեն երգերը։
Բանաստեղծական Իսկ 19-րդ դարի վերջին 20-րդ դարի մեր նշանավոր աշուղները հորինել են հիմնականում հայերեն։ Համախմբվելով տաղանդավոր վարպետների շուրջը, նրանք ստեղծել են իսկական բանաստեղծական դպրոցներ։ Հայտնի են Շիրինի դպրոցը (կենտրոնը՝ Երևան), որի ներկայացուցիչներն էին Ագրար Ադամը, Հավեսը, Մալուլը, Զահրին, և Նոր դպրոցը (կենտրոնը՝ Ալեքսանդրապոլ), ուր Ջիվանա հետ հանդես են եկել Զամալին, Սազային, Ֆիզային, Լիսանին, Խայաթը, Պայծառեն և Շերամը։ 20-րդ դարում աշուղական դպրոցներն արդեն չկային, թեև ժամանակի նշանավոր աշուղները (Մահուբի Գևորգ, Հրկեզ, Հովսեփ, Աշխույժ, Ավետ, Նոր Սոխակ) շարունակում էին հայ աշուղական պոեզիայի լավագույն ավանդույթները։
Աշուղական պոեզիայում գերակշռողը սիրային երգերն են։ Սիրած էակի գեղեցկությունը սովորաբար նկարագրվել է համընդհանուր համեմատություններով, մակդիրներով ու պատկերավորման այլ հնարանքներով։ ՍայաթՆովան, Գյուրջի Նավեն, Շիրինը, Ջիվանին երգել են սերը, կնոջ գեղեցկությունը։ Աշուղներն արձագանքել են ժողովրդին հուզող պատմա-քաղաքական իրադարձություններին։ Ազատասիրության, հայրենասիրության գաղափարները, լուսավորության հարցերն առաջատար թեմաներ են դարձել 19-րդ դարի աշուղների երգերում։ Ջիվանին քաղաքացիական մեծ ուժով արտացոլել է հայ ժողովրդի սոցիալական ազգային ծանր վիճակն ու թուրքական բռնապետության հայաջինջ քաղաքականությունը։ Աշուղական պոեզիայում որոշակի տեղ են գրավում երգիծական երգերը, որոնք ընդգրկում են կենցաղագրական հարուստ նյութեր, ունեն ճանաչողական արժեք։
Աշուղական պոեզիաի առանձնահատկություններ
Աշուղական պոեզիայի առանձնահատկություններից է շատ երգերի խրատական բնույթը։ Խրատական երգեր հորինել են գրեթե բոլոր աշուղները։ Սովետական տարիներին հանդես են եկել մի շարք շնորհալի աշուղներ (Հավասի, Շահեն, Աշոտ և ուրիշներ), որոնք արտացոլել են ժողովրդի կյանքում տեղի ունեցած հեղափոխական շրջադարձը, շարունակել Աշուղական պոեզիայի ավանդույթները։ Հայաստանում ապրած և ստեղծագործած ադրբեջանական աշուղներից հայտնի է Ալասկերը։
Արմեն Մարտիրոսյան (հրատարակիչ)
Արմեն Աքիլեսի Մարտիրոսյան, հայ հրատարակիչ, հասարակական գործիչ։
Կենսագրություն
1988 թ.-ին ընդունվել է ԵՊՀ Կիրառական մաթեմատիկայի ֆակուլտետը, 1993թ.-ին ավարտել է Մաթեմատիկական կիբեռնետիկա և հետազոտությունների ավտոմատացում ֆակուլտետը, ԵՊՀ ասպիրանտուրան, գիտական ատենախոսության թեման է «Գերմեծ ինտեգրալ սխեմաների լոկալ հետագծումը»։  6-րդ դասարանից սկսել է գրել և վաճառել համակարգչային ծրագրեր։ Աշխատել է որպես ԵՊՀ բանասիրական ֆակուլտետի պահակ։ 1988-1992 թթ.-ին աշխատել է «Առագաստ ԲԵՆ» ՓԲԸ-ում, Երևանի ոսկերչական գործարանում, ԵՊՀ ինֆորմացիոն կենտրոնում, ԵՊՀ տպարանում։ 1992 թ.-ին գործընկերների հետ հիմնել է «Անտարես» և «Սիեստա» ընկերությունները։ Առաջին հրատարակած գիրքը «Ազնավուրը կինոյում» հայերեն ու ռուսերեն գրքերն են (Գարեգին Զաքոյանի ընդհանուր խմբագրությամբ), իսկ առաջին պատվերը Մաթեմատիկայի խնդիրների շտեմարանն էր։ 1996 թ.-ից «Անտարես» ընկերության տնօրենն է։
Հասարակական գործունեություն սկսել է ծավալել 1998 թվականից։ Նպատակն այն համոզումն էր, որ միայն առողջ ուժերը համախմբելով ու նպատակասլաց գործունեություն իրականացնելով է հնարավոր պաշտպանել թե՛ քաղաքացու իրավունքները, թե՛ այն ոլորտների շահը, որոնց հատույթում գործում է «Անտարեսը»։ Հայաստանի գովազդային խորհրդի համահիմնադիրն ու նախագահն է (1998թ.)։ 1999 թ.-ին ավարտել է Լայպցիգի Գերմանական փաթեթավորման ինստիտուտը, ստացել մթերքի և կենցաղային ապրանքների փաթեթավորում մասնագիտացում։ 1999թ.-ից Հայաստանի փաթեթավորողների միության համահիմնադիր և խորհրդի անդամ է։ 2001 թ.-ից Հայաստանի գովազդային ոլորտը ներկայացնում է ԱՊՀ հակամենաշնորհային քաղաքականության համակարգման խորհրդում։
Հայաստանի «Պոպոք» գովազդային փառատոնի նախագահն է։ Կիևի միջազգային գովազդային փառատոնի, Մինսկի «Սպիտակ քառակուսի», Սլովենիայի «Ոսկե թմբուկ», Մոսկվայի «Ոսկե խնձոր», Բալթյան երկրների «Ոսկե մուրճ» միջազգային փառատոների ներկայացուցիչն է Հայաստանում։ Երևանում նախաձեռնել և իրագործել է գովազդի միջազգային-կրթական համաժողովներ։
2010 թ.-ից Արքմենիկ Նիկողոսյանի, Զավեն Բոյաջյանի, Հրաչյա Սարիբեկյանի, Նունե Թորոսյանի, Հռիփսիմե Մադոյանի, Աշոտ Գաբրիելյանի հետ և Հայաստանի ու արտերկրի թարգմանիչների մի մեծ խմբի մասնակցությամբ կազմակերպել և իրագործել է մոտ 400 համաշխարհային գրական կոթողների թարգմանություն 27 լեզվից։ «Անտարես» հրատարակչությունը ոլորտի առաջատարն է Հայաստանում։ Իր գործունեության ընթացքում հրատարակել է ավելի քան 3500 անուն գիրք։
Միաժամանակ մոտ քսան երկրներում ուսումնասիրում է ընթերցանության մակարդակի բարձրացման ծրագրերը և զբաղվում դրանց Հայաստանում տեղայնացման գործով։ 2010 թ.-ից ՀՀ մշակույթի ու կրթության և գիտության նախարարությունների հետ նախաձեռնել է «Ընթերցման օլիմպիադա» ամենամյա ծրագիրը, որը անցկացվում է Հայաստանի բոլոր հանրակրթական դպրոցներում։ 2018թ.-ից այն անցկացվում է նաև Լեռնային Ղարաբաղի և Ջավախքի դպրոցներում (աջակից՝ dasaran.am ): 2012 թ.-ին «Նեքսթ Փեյջ» ծրագրի շրջանակներում նրա ղեկավարած «Հայ գրականություն» հիմնադրամը կազմակերպել է և անցկացրել մի քանի միջազգային համաժողովներ՝ Հայաստան հրավիրելով աշխարհահռչակ հրատարակչությունների խմբագիրների, որոնք հնարավորություն ունեին Հայաստանում ծանոթանալ թե´ հայ գրականության, թե´ դրա ստեղծողների հետ։
Հրատարակչական ընկերություններ է հիմնել Ռուսաստանում, Վրաստանում, Ղրղզստանում։
«Հայ գրականություն» հիմնադրամի և «Գրքի ինստիտուտ» ՀԿ հիմնադիրն է։ Այս կազմակերպությունների շնորհիվ մի շարք հայ գրողներ թարգմանվել և հրատարակվել են արտերկրում։ Թուրքիայի հրատարակիչների միության հետ կազմակերպել և իրագործել է հայ հրատարակիչների այց Թուրքիա, հանդիպումներ Թուրքիայի հրատարակչություններում և գրախանութներում։ «Հայ գիրք» հրատարակչական ասոցիացիայի խորհրդի անդամ է (2014 թ.-ից)։
Հիմնադրել է «Սև ծով» միջազգային գրական մրցանակը։ Հայաստանի գործարարների միության և «Բեթ քոնսթրաքթ» ընկերության հետ հիմնադրել է «Լավագույն վեպ» հայաստանյան գրական մրցանակը։ Նախաձեռնել է «Արձակ» մրցույթը, որն անցկացվել է 3 տարի անընդմեջ 2012թ.-ից։ Ընտրված ստեղծագործությունները հրատարակվել են։ Նախաձեռնել է նաև «Կամուրջ» թարգմանչաց մրցույթը (2014-2015թթ.), որի գլխավոր նպատակը նոր թարգմանիչների հայտնաբերումն էր, ընդ որում՝ հնարավորինս նոր լեզուների ընդգրկմամբ։ Հաղթող թարգմանիչների հետ ընկերությունը պայմանագրեր է կնքել։
Շարունակական կրթության ջատագով է։
Ունի հետևյալ մասնագիտությունները. մաթեմատիկոս, շուկայագետ, գովազդող, քիմիկոս-նանոտեխնոլոգ, փաթեթավորող, պոլիգրաֆիստ, հրատարակիչ։
Քննադատություն
Արմեն Մարտիրոսյանն իր արտահայտած ադրբեջանամետ մտքերի, հրատարակչական որոշ գործունեության համար երբեմն հայտնվում է սուր քննադատության թիրախում      ։
Հայ-ադրբեջանական հակամարտություն
2020 թվականի դեկտեմբերի 20-ին Արմեն Մարտիրոսյանը, անդրադառնալով նույն թվականի նոյեմբերի 9-ին կնքված կապիտուլացիոն համաձայնագրին, իր ֆեյսբուքյան էջում կատարել է Ադրբեջանի տեսակետը պաշտպանող հետևյալ բովանդակությամբ հրապարակումը՝ «Մտել են այլ պետության տարածք 26 տարի տիրել, հենակետեր սարքել, տներ կառուցել, հանքեր շահագործել։ Հիմա տարածքի տերն ասում է գնացեք։ Ասում են հայտարարության մեջ դրա մասին բան գրած չէ։ էս է՞ ձեր մակարդակը։ Ես որ գամ Ձեր տանը իմ գրասեղանը դնեմ ու եթե ասեք գնա՝ պատասխանեմ որ հայտարարության մեջ կետ չկա ձեր բնակարանի մասին, լավ կլինի՞»։ Այս դիրքորոշման համար, որով հայկական կողմին մեղադրում է Ադրբեջանի տարածքներ օկուպացնելու մեջ, Արմեն Մարտիրոսյանը հայ հասարակության կողմից արժանացել է սուր քննադատությունների      ։
Պետական բյուջեից վճարումներ
Ըստ հրապարակումների՝ Արմեն Մարտիրոսյանին պատկանող «Անտարես» հրատարակչությունը 2018 թվականից մինչև 2021 թվականը Հայաստանի Հանրապետության պետական բյուջեից առանց մրցույթի տարբեր պատվերների համար ստացել է 136.217.862 ՀՀ դրամ  ։ Այդպիսի պատվերներից է Հայաստանի վարչապետ Նիկոլ Փաշինյանի հեղինակած «Հայաստանն իմ օջախն է, ժողովուրդն իմ ընտանիքն է» կարգախոսով պատվերների տպագրությունը, որի համար ստացել է շուրջ 50 միլիոն ՀՀ դրամ ։ Այդ կարգախոսով պաստառները տեղադրվել են Հայաստանի և Արցախի տարբեր բնակավայրերում ։
Ծանոթագրություններ
Կատեգորիա:Հայ հրատարակիչներ Կատեգորիա:ԵՊՀ կիրառական մաթեմատիկայի ֆակուլտետի շրջանավարտներ Կատեգորիա:Երախտագիտության մեդալակիրներ
Նիկոլայ Տիխոնով
Նիկոլայ Ալեքսանդրովիչ Տիխոմիրով (Николай Александрович Тихонов, ), խորհրդային քաղաքական գործիչ, սոցիալիստական աշխատանքի կրկնակի հերոս (1975, 1982), տեխնիկական գիտությունների դոկտոր (1961), ԽՄԿԿ անդամ (1940)։
Ավետարան (4649)
Ավետարան (4649), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4649 թվի տակ։ Ձեռագիրը գրվել է 1667 թվականին Սամուէլ դպիր գրիչի կողմից Կարինում։ Գրված է թղթի վրա, որը ունի 22x16 չափս։ Ձեռագիրը կազմված է 307 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Պահպանակը ունի 4 էջ, գրված է՝ թղթի վրա՝ բոլորգրով, Ավետարան։ Կազմը` կաշեպատ տախտակ դրոշմազարդ, ականակուռ արծաթյա խաչով, աստառը՝ շերտազարդ մետաքս։ Հիշատակարաններ գրչի՝ 89բ, 302ա, հետագայի՝ 90բ, 91ա, 149ա, 302բ (1678 թ.), 5ա (1714 թ.), 239ա (1875 թ.) :
Ծանոթագրություններ
Կատեգորիա:Մատենադարանի ձեռագրեր
ՄԵՆՔ։ Հավատում ենք սիրուն
«ՄԵՆՔ։ Հավատում ենք սիրուն» (W.E.), Մադոնայի երկրորդ ռեժիսորական աշխատանքն է, որի պրեմիերան տեղի է ունեցել 2011 թվականի սեպտեմբերի մեկին, Վենետիկի 68-րդ կինոփառատոնին ։
Սյուժե
Ֆիլմն ունի երկու սյուժետային գիծ։ Մեկը նվիրված է Էդուարդ VIII արքայի և բաժանված ամերիկուհի Ուոլիս Սիմպսոնի սիրային հարաբերություններին, հանուն որի արքան հրաժարվում է գահից։ Մյուսը կապված է Ուոլի Ուինտրոպի՝ մեր ժամանակներում ապրող աղջկա հետ՝ հիացած արքայական ընտանիքի սիրով։
Ուոլին ցանկանում է երեխա ունենալ, իսկ ամուսինը՝ ընդհակառակը։ Ամուսնու կողմից ոչ այնքան մեծ ուշադրության արժանացած կինը հանդիպում է Եվգենիի հետ, հետզհետե մտերմանում։
Անգլիայի կառավարությունը և արքայական ընտանիքը հրաժարվում են ճանաչել Էդուարդի հարաբերությունները Ուոլիսի հետ։ 1936 թվականի դեկտեմբեր 11-ին Էդուարդ VIII-ը հրապարակավ ելույթ է ունենում և հայտնում իր՝ գահը եղբորը հանձնելու որոշումը։ Նա ասաց. «Ես անհնարին եմ գտնում լինել պատասխանատու և հոգ տանել արքայական պարտականություններս կատարելու ծանր բեռան մասին առանց այն կնոջ օգնության և աջակցության, որին սիրում եմ»։
Արտաքին հղումներ
Կատեգորիա:2011 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ֆրանսերեն ֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Լոնդոնում նկարահանված ֆիլմեր Կատեգորիա:Անգլիայում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:The Weinstein Company ֆիլմեր Կատեգորիա:Բրիտանական մելոդրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Բրիտանական պատմական ֆիլմեր Կատեգորիա:Բրիտանական կենսագրական ֆիլմեր Կատեգորիա:2010-ականների պատմական ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր, որոնց գործողությունները տեղի են ունենում 1920-ականներին
Սուրբ Մարիամ Աստվածածին եկեղեցի (Տորոնտո)
Սուրբ Մարիամ Աստվածածին եկեղեցի (St. Mary Armenian Apostolic Church, Toronto), հայ առաքելական եկեղեցի Կանադայի Տորոնտո քաղաքում։ Ընդգրկված է Մեծի Տանն Կիլիկիո կաթողիկոսության կազմում ։
Եկեղեցին պաշտոնապես հիմնադրվել է 1983 թվականին, առաջին պատարագը տեղի է ունեցել 1983 թվականի ապրիլի 10-ին։
Պատմություն
Տորոնտոյի հայկական համայնքի կենտրոնը (Հայ կեդրոն) և A.R.S. ցերեկային դպրոցը հիմնադրվել են 1979 թվականին, սակայն հայկական եկեղեցի համայնքում չի եղել։ Տորոնտոյի հայ համայնքը դիմել է կանադական և Արևելյան Ամերիկայի թեմի Կիլիկիայի կաթողիկոսին՝ եկեղեցի կառուցելու խնդրագրով։ 1982 թվականին Կանադայի առաջնորդարանը և Արևելյան Ամերիկայի թեմը տվել են եկեղեցի կառուցելու թույլտվություն։
Վարդապետ Խաժակ Հակոբյանը դարձել է եկեղեցու առաջին հովիվը 1983 թվականին։ Եկեղեցական ծառայությունները մատուցվել են Տորոնտոյի Բեյվյու պողոտայում գտնվող Սուրբ Ավգուստին անգլիկան եկեղեցում մինչև նոր եկեղեցու կառուցումը։
Եկեղեցին հանդիսավոր կերպով օծվել է 1990 թվականի մայիսի 27-ին Կիլիկիայի կաթողիկոս Գարեգին Բ-ի կողմից։
2012 թվականի գարնանը եկեղեցին վերանորոգվել է Կանադայի առաջնորդանիստ արքեպիսկոպոս Խաժակ Հակոբյանի հովանու ներքո ։
Արտաքին հղումներ
Կատեգորիա:Կանադայի հայկական եկեղեցիներ
Խաչակենտրոն
Խաչակենտրոն, եկեղեցական ճարտարապետության մեջ գլխավոր նավի և տրանսեպտի հատման տեղը, որտեղ խաչ է առաջանում։
Եկեղեցու ավանդական ուղղվածության դեպքում խաչակենտրոնով կարելի է անցնել արևմտյան նավ, հարավային և հյուսիսային տրանսեպտներ և եկեղեցու արևելյան մասում գտնվող այն հատվածը, որ նախատեսված է երգչախմբի համար։ Խաչակենտրոնը հաճախ նշանավորվում է աշտարակով կամ գմբեթով, ընդ որում աշտարակները բնորոշ են ռոմանական և գոթական տաճարներին, իսկ գմբեթները` Վերածննդի շրջանի տաճարներին։
Քանի որ խաչակենտրոնը բաց է բոլոր չորս կողմերի ուղղությամբ, աշտարակի կամ գմբեթի ծանրությունն ընկնում է անկյունների վրա. այդ իսկ պատճառով հուսալի կառույցի ստեղծումը ճարտարապետներից և շինարարներից պահանջում է որոշակի վարպետություն։ Նախկին հարյուրամյակներում տաճար կառուցողների չափից մեծ հավակնությունները նմանատիպ կառույցների փլուզման առիթ են դարձել ։
Հատման բնույթից կախված` առանձնացնում են խաչակենտրոնի երկու տեսակ։ Առաջինի դեպքում նավն ու տրանսեպտը ունենում են հավասար բարձրություն, իսկ գմբեթի տակ գտնվող ուղղանկյունն ունենում է չորս նմանատիպ կամարներ։ Երկրորդ տեսակը ցածր տրանսեպտով խաչակենտրոնն է, որ բնորոշվում է ավելի ցածր, նեղ կամարներով, որոնք հստակ բաժանում են նավը, տրանսեպտն ու երգչախմբի համար նախատեսված հատվածը։
Գմբեթը կամ աշտարակը կարող են ունենալ լուսամուտներ` ձևավորելով լապտեր։ Վաղ միջնադարում խաչակենտրոնի ուղղանկյունը տաճարի նախագծման մեջ հաճախ օգտագործել են որպես չափման միավոր. նավի և տրանսեպտի երկարությունը եղել է խաչակենտրոնի ուղղանկյան կողմի բազմապատիկը։
Ծանոթագրություններ
Կատեգորիա:Ճարտարապետական ​​տարրեր Կատեգորիա:Ռոմանական ճարտարապետություն
Լահմաջո
Խորհրդային Հայաստան լահմաջոն մուտք է գործել 1960-ական թվականներին հայրենադարձության շնորհիվ՝ սիրիական Հալեպ քաղաքից ։
Արտաքին հղումներ
Կատեգորիա:Արևելյան խոհանոց Կատեգորիա:Թուրքերեն բառեր և արտահայտություններ
Հերցեպրունգ-Ռեսելի դիագրամ
Կոչվել է այդ կապը բացահայտող դանիացի աստղագետ Հերցշպրունգի և մանրամասն ուսումնասիրող Ռեսելի անունով, որոնք առաջինն էլ հենց կառուցել են այդ դիագրամը։ Դիագրամի մի առանցքի վրա տեղադրվում են աստղերի սպեկտրալ դասերը կամ ջերմաստիճանները, իսկ մյուսի վրա՝ լուսատվությունների լոգարիթմները կամ բացարձակ աստղային մեծությունները։ Հերցպրուգ-Ռեսելի դիագրամի վրա աստղերը պատահաբար չեն բաշխված, այլ կուտակված են առանձին մասերում։ Հերցշպրունգ-Ռեսելի դիագրամը Գալակտիկայի հարթ բաղադրիչի աստղերի համար դիագրամի վերևի ձախ անկյունից (ջերմ, բարձր լուսատվության աստղեր) դեպի ներքևի աջ անկյունը (սառը, ցածր լուսատվության աստղեր) ձգվող հաջորդականությունը կոչվում է գլխավոր հաջորդականություն։ Դրա մեջ են մտնում բոլոր աստղերի 90%-ը, այդ թվում նաև Արեգակը։ Վերևի աջ կողմում են գտնվում հսկա և գերհսկա աստղերի հաջորդականությունները (ընդգրկում են աստղերի մոտ 1%-ը)։ Ներքևի ձախ անկյունում մի առանձնացված տիրույթ են զբաղեցնում սպիտակ թզուկները, որոնք կազմում են բոլոր աստղերի մոտ 9%-ը։ Բաց և գնդաձև աստղակույտերի համար, կառուցված Հերցպրունգ-Ռեսելի դիագրամներն իրարից խիստ տարբերվում են։ Դրանք, սովորաբար, տարբերվում են նաև միևնույն տիպի տարբեր աստղակույտերի համար։ Աստղերի բաշխումը Հերցպրուգ-Ռեսելի դիագրամի վրա ցույց է տալիս, որ կայուն վիճակում գտնվող աստղերը չեն կարող ունենալ լուսատվության և մակերևութային ջերմաստիճանի ցանկացած զուգակցություն։ Դիտվող կապերից շեղումներ կարող են լինել անկայուն վիճակում գտնվող աստղերի դեպքում։ Հերցպրունգ-Ռեսելի դիագրամի ուսումնասիրությունը թույլ է տալիս հետևել աստղերի զարգացմանը, դրանք համեմատել տեսական մոդելների հետ, որոշել աստղակույտերի, հետևաբար և դրանց մեջ մտնող աստղերի տարիքը։
Կատեգորիա:Աստղաֆիզիկա
Օղազրահ
Օղազրահ, զրահ, որը գործվում է երկաթյա օղակներից, և օգտագործվում է մարմինը սառը զենքից պաշտպանելու համար։ Օգտագործվում էին տարբեր տեսակի և ձևի օղազրահներ, սկսած օղազրահային բաճկոնից, մինչև ամբողջական հաուբերկ, որը ծածկում էր ամբողջ մարմինը։ Շնորհիվ պատրաստման պարզության և հասանելիության օղազրահները լայն տարածում են ստացել ինչպես Եվրոպայում, այնպես էլ Ասիայում։ Օղազրահ պատրաստելու համար անհրաժեշտ էր ընդամենը մի քանի կիլոգրամ երկաթ, մետաղալարի ձգնման համար հարմարանք և համբերություն։ Այսպիսի զրահը պատրաստելուց հետո, այն կարող է ծառայել բավականին երկար, քանի որ վնասման դեպքում այն հնարավոր է արագ վերանորոգել ավելացնելով օղակներ։
Պատմություն
Սկյութների դամբարանադաշտերում գտնված առաջին օղազրահները վերագրվում են մ.թ.ա. 5-րդ դարին։ Էտրուսկների կամ կելտերի պատրաստված օղազրահները վերագրվում են մ. թ. ա. 3-րդ դարին։ Հին հռոմեացիները առաջին անգամ ընդհարվել են օղազրահների հետ, երբ գրավում էին գալական ցեղերին, դեռ նախահանրապետական ժամանակաշրջանում, իսկ ուշ հանրապետական ժամանակաշրջանում օղազրահը հանդիսանում էր լեգեոնների ստանդարտ զրահի միավոր ։ Այդ ժամանակներից սկսած օղազրահները օգտագործվել են ընդհուպ մինչև հրազենի տարածումը։
Օղազրահը արևմուտքում
10-րդ դարից սկսած զրահի պահանջարկը ավելացավ, և հետևաբար ավելացավ այդ պահին համեմատաբար էժան օղազրահների պահանջարկը։ 13-րդ դարում Եվրոպայում օղազրահը ավելի ամրացնում էին լայն ուսադիր մետաղյա թիթեղներով, իսկ հաջորդ դարում արդեն հայտնվեցին ամբողջական կուրծքը ծածկող մետաղական թիթեղներ, կիրասների նախատիպեր։
Օղազրահի օգտագործումը որպես մարտիկների զրահ ռազմի դաշտում լայնորեն տարածված էր Երկաթի դարում և Միջնադարում, մինչև 16-րդ և 17-րդ դարերը, երբ աստիճանաբար սկսեց դուրս գալ օգտագործումից։ Կան վարկածներ, որ Հռոմեական կայսրությունը առաջին անգամ հանդիպել է օղազրահի օգտագործմանը Գալերի հետ պատերազմների ժամանակ Նախաալպիական Գալիայում, այսօրվա Հյուսիսային Իտալիա, սակայն օղազրահի տարբեր դրսեևորումներ օգտագործվում էին դեռևս Էտրուսկների կողմից։ Հռոմեական բանակը ընդունեց այս տեխնոլոգիան լորիկա համատայի տեսքով, որը կիրառվում էր որպես հիմնական տեսակի զրահ կայսերական ժամանակաշրջանում։
Արդեն 14-րդ դարում թիթեղավոր զրահը լայնորեն օգտագործվում էր օղազրահի ամրացման համար։ Արդյունքում այն հիմնականում փոխարինեց օղազրահին, քանի որ այն ապահովում էր ավելի լավ պաշտպանություն աղեղնազենի նետերից, գուրզերից և ծանր հեծելազորի հարձակումներից։ Այնուամնեայնիվ օղազրահը դեռևս լայնորեն կիրառվում էր զինվորների կողմից բրիգանտինների և գամբեսոնների հետ համատեղ։ Այս երեք տեսակի զրահները կազմում էին այն ժամանակների զինվորների հիմնական զրահատեսակները, դրանցից ամենաթանկը իհարկե օղազրահն էր։ Երբեմն օղազրահը ավելի թանկ էր քան թիթեղավոր զրահը ։
Ուշ 19-րդ և վաղ 20-րդ դարերում օղազրահը օգտագործվում էր որպես հումք զրահաբաճկոնների արտադրության համար, օրինակ Wilkinson Sword կազմակերպության կողմից ։ Օգտագործման արդյունքները ոչ բավարար էին, Եգիպտոսի Իսմաիլ փաշայի "Երկաթե մարդկանց" ջոկատը կրում էր Վիլկինսոն կազմակերպության զրահաբաճկոններ, որոնք պատրաստված էին կտրված օղակներից, որոնք կոտրվում էին, երբ գնդակը խոցում էր բաճկոնը, ապա դրանց մասնիկները ավելացնում էին գնդակի հասցրած վնասը ։ Նրանց հակառակորդ սուդանցիների զորքերը կրում էին գմաված օղազրահ, որը չուներ այդ խնդիրը, սակայն միևնույն է արդյունավետ չէր պաշտպանում բրիտանական հրացանների կրակից ։ Առաջին համաշխարհային պատերազմի ժամանակ Wilkinson Sword-ը սկսեց կիրառել թերթավոր զրահ։ Նույն ժամանակներում Բրիտանական հետևակի կապիտան Կռուզը նախագծեց օղազրահից պատրաստված շղարշներ, որոնք ավելացվում էին սաղավարտներին և պաշտպանում զինվորների դեմքը, այս նորարարությունը զինվորների կողմից մերժվեց, չնայած որ ապացուցված կերպով պաշտպանում էր 100 գրամանոց բեկորից մոտ 90 մետր հեռավորությունից արձակված։
Օղազրահը Արևելքում
Օղազրահը բերվել է Միջին Արևելք և Ասիա Հռոմեացիների կողմից, և ընդունվել է Սասանյան Պարսկաստանում սկսած մ. թ. 3-րդ դարից, որտեղ այն արդեն իսկ օգտագործվող թերթավոր և թեփուկավոր զրահներին օժանդակ զրահ։ Օղազրահը լայնորեն կիրառվում էր որպես ձիերի զրահ կատաֆրակտոսների և ծանր հեծելազորի մոտ, ինչպես նաև որպես զինվորների զրահ։ Ասիական օղազրահը հիմանկանում ավելի թեթև էր քան դրա եվրոպական տարբերակը։ Երբեմն օղազրահի օզակների վրա գամում էին կրոնական սիմվոլներ, որպես պատրաստողի նշան, ինչպես նաև հավելյալ պաշտպանություն ապահովելու համար ։ Օղազրահը հիշատակվում է նաև Ղուրանու, որպես Ալլահի նվեր Դավթին՝
"21:80 Դա Մենք էինք, ով ուսուցեց նրան պատրաստել օղազրահե բաճկոններ իր համար, պաշտպանելու ձեզ միմյանց դաժանությունից, շնորհակալ կլինե՞ք արդոք դուք."
Միջին Արևելքից օղազրահը արագորեն տարածվեց դեպի հյուսիս-արևելք Կենտրոնական Ասիայում Սողդիանայում և հարավ դեպի Հնդկաստան։ Մոնղոլների զորքերում օղազրահը լայնորեն չէր օգտագործվում նրա ծանրության և սպասարկման բարդության պատճառով։ Հնդկաստանում օղազրահը օգտագործվում էր հիմնականում տեղ-տեղ մետաղական թիթեղներով պատված։
Օսմանյան Կայսրությունը լայնորեն օգտագործում էր օղազրահը և մինչև 18-րդ դարը այն հանդիսանում էր բանակի հիմնական զրահի տեսակը հեծելազորի և ընտրյալ միավորումների (Ենիչերիներ) մոտ։ Օսմանական կայսրությունը տարածեց օղազրահը Հյուսիսային Աֆրիկայում, որտեղ այն ընդունվեց կիրառման Մամլուքների կողմից Եգիպտոսում և Սուդանում, որտեղ այն արտադրվում էր մինչև վաղ 20-րդ դարը։
Օղազրահը հայտնվել է Չինաստանում 718 թվականին, երբ նրանց Կենտրոնական Ասիայի զինակիցները նվիրաբերեցին Տանգ կայսերը «միացված զրահե» վերնաշապիկ, որը ենթադրաբար օղազրահ էր։ Չինաստանը առաջին անգամ հանդիպել է այս տիպի զրահի 384 թվականին, երբ նրանց Կուչի ցեղի զինակիցները եկան այնտեղ կրելով «զրահով, որը նման էր շղթաների»։ Այդ ժամանակներից Չինաստան օղազրահը ներկրվում էր, բայց լայնորեն չէր արտադրվում։ Սա միակ ռազմական իրն էր, որը Չինացիք ներկրում էին արտասահմանից։
Կորեա օղազրահը մի փոքր ավելի ուշ է եկել և այնտեղ այն հանդիսանում էր կայսեր պահակախմբի և գեներալների զրահ։
Կուսարին օգտագործվում էր որպես սամուրայների զրահ առնվազն սկսած մոնղոլների հարձակման ժամանակներից (1270-ականներ), սակայն հաստատված աղբյուրներից ելնելով Նամբոկուչոյի ժամանակաշրջանից (1336–1392) ։
Ժամանակակից կիրառումը
Օղազրահ այսօր օգտագործվում է տարաբնույթ աշխատանքների ընթացքում պաշտպանելու համար աշխատանքի ընթացքում հնարավոր վտանգներից։
Մսագործները հագնում են մինչև 8 կգ զանգվածով օղազրահով պաշտպանված արտահագուստ որպես տարբեր մեքենաների կտրող մասերից պաշտպանություն ։ Ինչպես նաև հաճախակի հագնում են մի ձեռքին հատուկ օղազրահապատ ձեռնոցներ, պաշտպանվելու համար մյուս ձեռքում եղած գործիքից հնարավոր վնասվածքներից։
Փայտահատները նույնպես աշխատանքի ժամանակ օգտագործում են հատուկ օղազրահապատ ձեռնոցներ
Ջրասուզակները կամ կենդանիների խնամքով զբաղվող մասնագետները հաճախակի օգտագործում են օղազրահով պաշտպանված տարաբնույթ արտահագուստ։
Օղազրահը լայնորեն կիրառվում է արդյունաբերության տարբեր ճյուղերում որպես բեկորներից և հարվածներից պաշտպանող արտահագուստի մաս։
Կիրունդո շրջան
Կիրունդո շրջանը (Ֆրանսերեն՝ Province de Kirundo) մեկն է Բուրունդիի Հանրապետության 17 շրջաններից։ Տարածքը կազմում է մոտ 1,7 քառ. կմ, իսկ բնակչությունը անցնում է 628 հազարից։ Մեծությամբ Բուրունդիի 8-րդ շրջանն է։
Օղազրահ
Ժամանակակից կիրառումը
Էլեկտրականության հետ աշխատողները օգտագործում են օղազրահը որպես էլեկտրականությունից պաշտպանություն ։
Կիրունդո շրջան
Համայնքները
Կարուզի շրջանը բաժանված է հետևյալ համայնքների.
Աղբյուրներ
Կատեգորիա:Կիրունդո շրջանի բնակավայրեր
Օղազրահ
Ժամանակակից կիրառումը
Կտորի վրա կարված օղազրահ է կիրառվում որպես փափուկ հիմքով փամփուշտներից պաշտպանող բաճկոններ, սակայն դրանք չեն ապահովում պաշտպանություն դանակի հարվածից։ Այս կարգի պաշտպանություն ապահովող բաճկոնները ունեն նաև մետաղական թիթեղների շերտեր ։
Արտաքին հղումներ
Կատեգորիա:Միջնադար Կատեգորիա:Ասպետներ Կատեգորիա:Զրահ
Սրապիոն Հեքիմյան
Սրապիոն Հեքիմյան, հայ դրամատուրգ, թատերական-մշակութային գործիչ։
Կենսագրություն
Սովորել է ծննդավայրի Մխիթարյանների տարրական դպրոցում, Վենետիկի Մուրատ-Ռափայելյան վարժարանում, հմտացել եվրոպական մի շարք լեզուների մեջ։ Հեքիմյանի ստեղծագործություններից են «Արտաշես և Սաթենիկ» (1848), «Հարմակ և Աշխեն» (1850), «Վահրամ», «Սմբատ Ա» դրամաները։ 1856 թվականին Հեքիմյան հաստատվել է Կոստանդնուպոլիսում, հիմնել պոլսահայ առաջին պրոֆեսիոնալ թատրոնը, որը ներկայացումներ է տվել հայերեն, թուրքերեն, իտալերեն։ Գլխավոր դերերը կատարել է ինքը։ Այս թատրոնի համար էլ Հեքիմյանը գրել է «Մամվել» պատմական ողբերգությունը, որը երկար տարիներ ներկայացվել է արևմտահայ և արևելահայ բեմերում (պիեսում խաղացել են Պ. Ադամյանը, Գ. Չմշկյանը, Հ. Աբելյանը)։ Հեքիմյանը նաև ինքնուրույն ու թարգմանական բանաստեղծություններով, գրականությանն ու թատրոնին նվիրված հոդվածներով հանդես է եկել «Բազմավեպ», «Երկրագունդ», «Ծաղիկ», «Մասիս», «Մուսայք. Մասյաց» և այլ պարբերականներում։
Ծանոթագրություններ
Կատեգորիա:Հայ դրամատուրգներ Կատեգորիա:Հայ թատերագետներ Կատեգորիա:Հայ թատերական գործիչներ Կատեգորիա:Հայ մշակութային գործիչներ Կատեգորիա:Հայ բանաստեղծներ
Տրամաբանական ֆունկցիա
Տրամաբանական ֆունկցիա, տրամաբանական արժեքներ ընդունող ֆունկցիա։ Սովորաբար դիտարկվում են «ճշտություն» (D կամ 1) և «սխալություն»(Ս կամ 0) արժեքներ ընդունող տրամաբանական ֆունկցիաներ (բազմարժեք տրամաբանությունում տրամաբանական ֆունկցիաները ընդունում են նաև այլ արժեքներ, օրինակ, «անորոշություն»)։
Բուլյան ֆունկցիա
Եթե տրամաբանական ֆունկցիան ընդունում է D և Ս արժեքներ և կախված է փոփոխականներից, որոնք նույնպես ընդունում են D և Ս արժեքներ, ապա այն կոչվում է բուլյան ֆունկցիա (Ջորջ Բուլի անունով)։ Ասույթային տրամաբանական գործողությունները երկարժեք տրամաբանությունում մեկնաբանվում են որպես բուլյան տրամաբանական ֆունկցիաներ (օրինակ, А & В կոնյունկցիան կարելի է մեկնաբանել որպես բուլյան ֆունկցիա, որը ընդունում է 1 արժեքը, երբ A=l, B=l, և 0 արժեքը՝ մնացած դեպքերում)։ Կամայական տիպի առարկաների (ասենք, թվերի) համար սահմանված տրամաբանական ֆունկցիաները մեկնաբանվում են որպես այդ տիպի առարկաներին վերաբերող պրեդիկատներ։
Տես նաև
Կատեգորիա:Բուլյան հանրահաշիվ
Գանակ
Գանակ (Ganac), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ (Ֆուա շրջան)։ Համայնքի INSEE կոդ՝ 09128։
Գանակը գտնվում է Բարժիյերի հովտում, 5 կմ արևմուտք Ֆուայից՝ Արիզ լեռան ստորոտին։ Կոմունայի կազմի մեջ են մտնում ներքոհիշյալ գյուղերը՝ բեկ, Բուրու, Կարիգա, Լա Բունագ, Լակասան, Լե Բերնե, Մաժուրալ, Միկու և Պեյ Ժուան։
Բնակչություն
Համայնքի բնակչությունը 2008 թվականին կազմում էր 672 մարդ։
Գարանու
Գարանու (Garanou), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ (Ֆուա շրջան)։ Համայնքի INSEE կոդ՝ 09131։
Բնակչություն
Համայնքի բնակչությունը 2008 թվականին կազմում էր 167 մարդ։
Տնտեսություն
2007 թվականի տվյալներով 102 աշխատունակ տարիքի մարդկանցից (15-64 տարեկան) 61-ը տնտեսապես ակտիվ էին, 41-ը անգործունակ (ակտիվության ցուցանիշը 59,8 %, 1999 թվականին եղել է՝ 57,6 %)։ 61 աշխատունակ բնակիչներից 57-ը աշխատում էին (29 տղամարդ և 28 կին), անաշխատանք էին 4-ը (3 տղամարդ և 1 կին)։ 41 անգործունակ մարդկանցից 13-ը աշակերտներ կամ ուսանողներ են, 18-ը թոշակառու, 10-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ֆիշինգ
Ֆիշինգ (phishing ), կիբեռհանցագործության տեսակ, որի նպատակն է ստանալ որևէ սոցիալական կայքի օգտատիրոջ գաղտնի տվյալները, ծածկագիրը և ծածկանունը։ Սա կատարվում է զանգվածային  էլեկտրոնային սպամ նամակների միջոցով, որոնք հասցեատիրոջը հասնում են հայտնի բրենդների անունից, ինչպես նաև տարբեր ծառայությունների վերաբերյալ անձնական նամակներ, օրինակ բանկի կամ սոցիալական ցանցերի կողմից։ Նամակը հաճախ պարունակում է ուղղակի կայքի հղումը, որը արտաքնապես չի տարբերվում իրական նույն կայքից։ Այն բանից հետո, երբ  հաղորդագրության օգտատերը ստանում է կեղծ էջը, խաբեբաները (հաքերները) տարբեր հոգեբանական հնարքներով փորձում են դրդել օգտատիրոջը մուտք գործել կեղծ էջ՝ իրենց իրական մուտքանունը և գաղտնաբառը լրացնելով, որը հաքերներին թույլ է տալիս մուտք գործել դեպի օգտատիրոջ բանկային հաշիվ կամ ակաունտ։
Իբրևագրոհը սոցիալական ինժեներիայի տարատեսակներից մեկն է, որը հիմնված է ցանցային անվտանգության հիմնադրույթների չիմացության վրա. օրինակ՝ շատերը չգիտեն, որ որևէ ընկերություն կամ կազմակերպություն երբեք չի ուղարկում հաղորդագրություն, որում տեղեկություն է խնդրում ձեր անձնական տվյալների, ծածկագրի կամ այլնի վերաբերյալ։
Ֆիշինգից պաշտպանվելու համար հիմնական ինտերնետ-դիտարկիչները պայմանավորվել են նույնական միջոցների կիրառման մասին, օգտատերերին իրազեկելով, որ բացվել է ոչ պաշտոնական հաքերային կայք, որը կարող է պատկանել խարդախներին։ Նորագույն բրաուզերները արդեն ունեն նմանատիպ հնարավորություն, որը համապատասխանաբար կոչվում է «անտիֆիշինգ»։
Պատմություն
Ֆիշինգի տեխնիկան մանրամասնորեն նկարագրվել է 1987 թվականին, իսկ ինքը եզրույթը հայտնվել է 1996 թվականի հունվարի 2-ին, Usenet ցանցի alt.online-service.America-Online նորությունների խմբում, թեև հնարավոր է, որ այն հիշատակված լինի հաքերային «2600: The Hacker Quarterly» ամսագրում ։
Վաղ ֆիշինգը Էյ-Օու-Էլ-ում
AOL-ում կատարված ֆիշինգը սերտորեն կապված է հեղինակային իրավունք խախտող ծրագրային ապահովումների, խարդախությունների, վարկային քարտերի և այլ ցանցային հանցագործությունների հետ ։
Ֆիշինգիստները ներկայացել են որպես AOL-ի աշխատակիցներ և ակնթարթային հաղորդագրությունների ծրագրերով դիմել իրենց հավանական զոհին՝ փորձելով իմանալ նրա գաղտնաբառը։ Որպեսզի համոզեն, զոհին օգտագործել են այնպիսի արտահայտություններ, ինչպիսիք են «ակաունտի հաստատում», վճարման տեղեկատվության հաստատում։ Երբ զոհը ասել է իր գաղտնաբառը, խաբեբաները մուտք են գործել նրա տվյալներ և նրա ակաունտը օգտագործել են խարդախ նպատակներով և փոստաղբ ուղարկելու նպատակներով։ Ֆիշինգը հասել է այնպիսի չափերի, որ Էյ-Օու-Էլ-ը իր բոլոր հաղորդագրություններում ավելացրել է հետևյալ արտահայտությունը. «AOL-ի որևէ աշխատակից երբեք չի խնդրի Ձեր գաղտնաբառը և վճարային տեղեկատվությունը»:
1997 թվականից հետո AOL-ը խստացրել է իր քաղաքականությունը ֆիշինգի հետ և մշակել է կեղծ հաշիվների վերացման համակարգ։ Այդ նույն ժամանակ շատ ֆիշինգիստներ, որոնց մեծ մասը հիմնականում պատանիներ էին, այլևս չեն փորձել որևէ խարդախություն կատարել AOL-ի նկատմամբ, և AOL-ի սերվերներում ֆիշինգը աստիճանաբար անհետացավ ։
Անցումը ֆինանսական հաստատությունների
AOL-ի հաշիվները գողանալավ՝ ֆիշինգիստները մուտքի հնարավորություն ստացան դեպի վարկային քարտեր՝ ցույց տալով, որ վճարման համակարգը և դրանց օգտատերերը նույնպես շատ խոցելի են։ Առաջին լայնամասշտաբ փորձը եղել է 2001 թվականի հունիսին e-gold վճարման համակարգի վրա, հաջորդ լայնամասշտաբ հարձակումը եղել է e-gold վճարման համակարգի վրա հարձակվելուց անմիջապես հետո՝ սեպտեմբերի 11-ին ։
Այդ առաջին փորձերը միայն փորձարկում էին։ Իսկ արդեն 2004 թվականին ֆիշինգը դարձավ մեծ վտանգ ընկերությունների համար, և այդ ժամանակից այն մշտապես զարգանում է, և մեծացնում իր պոտենցիալը։
Ֆիշինգն այսօր
Այսօր ֆիշինգիստների նշանակետը համարվում են բանկերի հաճախորդները և էլեկտրոնային վճարման համակարգերը ։ ԱՄՆ-ում թաքնվելով Ներքին գործերի նախարարության անվան տակ, ֆիշինգիստները հավաքել էին զգալի տվյալներ հարկ վճարողների վերաբերյալ ։ Եթե առաջ հաղորդագրությունները ուղարկվում էին պատահականորեն, այն հույսով, որ դրանք կհասնեն իրենց ցանկալի հաճախորդին, իսկ հիմա կիբեռհանցագործը կարող է որոշել ինչ ծառայությունից է օգտվում զոհը, և ուղարկել նպատակաուղղված կեղծ հաղորդագրություն ։ Վերջին ֆիշինգային հարձակումները հիմնականում ուղղաված են եղել ուղղակիորեն ղեկավարների և այլ մարդկանց, ընկերություններում բարձր պաշտոն զբաղեցնողների վրա։
Սոցիալական ցանցերը ֆիշինգիստների կողմից արժանանում են մեծ հետաքրքրության, որոնք թույլ են տալիս ձեռք բերել օգտատերերի գաղտնի տվյալներ. 2006 թվականին ֆիշինգիստները տարբեր կեղծ արտաքին հղումներ են տեղադրել MySpace միջազգային կայքում, որպեսզի կարողանան գողանալ կայքի օգտատերերի գաղտնի տվյալները ։ 2008 թվականին խոշոր հարձակում է իրականացվել ռուսական հայտնի ՎԿ սոցիալական ցանցի վրա ։ Մասնագետների գնահատմամբ, սոցիալական ցանցերում ֆիշինգային հարձակումների ավելի քան 70%-ը հաջող է անցել ։
Ֆիշինգը արագորեն թափ է հավաքում, իսկ վնասի գնահատման միավորները խիստ տարբերվում են. Ըստ Gartner ընկերության տվյալների, 2004 թվականին իբրևագրոհների պատճառով կորցրել են 2,4 միլիարդ ԱՄՆ դոլար, 2006 թվականին վնասը կազմել է 2,8 միլիարդ դոլար, 2007 թվականին 3,2 միլիարդ. միայն Միացյալ Նահանգներում 2004 թվականին ֆիշինգի զոհ է դարձել 3,5 միլիոն մարդ, 2008 թվականին ֆիշինգից տուժածների թիվը ԱՄՆ-ում հասել է 5 միլիոնի ։
Սոցիալական ինժեներիա
Մարդը միշտ էլ արձանագրում է իր համար կարևոր իրադարձությունները։ Դրա համար կիբերհանցագործները փորձում են իրենց գործողություններով գայթակղել իրենց զոհին, և ստանալ նրա անհապահ արձագանքը։ Որպես օրինակ, էլեկտրոնային նամակը հետևյալ վերնագրով «որպեսզի վերականգնենք ձեր բանկային հաշիվը…», որպես կանոն գրավում են զոհի ուշադրությունը և ստիպում են մարդուն ավելի շատ տեղեկություններ ստանալու համար, մուտք գործի կեղծ վեբ հղումներով։
Վեբ-հղումներ
Ֆիշինգի մեթոդներում մեծամասնություն է կազմուն կեղծ վեբ հղումները։ Տպագրական սխալներով հաղորդագրությունները հաճախ օգտագործում են խաբեբաները։ Օրինակ՝ http://www.yourbank.example.com/ հասցեն նման է Yourbank բանկի հասցեին, իսկ իրականում այն ֆիշինգիստների կայք է։ Մյուս տարածված հնարքը արտաքնապես ճիշտ հղումներն են։ Օրինակ՝ https://hy.wikipedia.org/wiki/Ճշմարտություն կտանի ոչ թե «Ճշմարտություն» հոդվածը, այլ կտանի «Սուտ» հոդվածը։
Հին մեթոդներից է հղումներում պարունակվող «@» խորհրդանիշը, որը կիրառում են օգտագործողի ծածկանունը և գաղտնաբառը ստանալու համար ։ Օրինակ՝ http://www.google.com@members.tripod.com/ հղումը կտանի ոչ թե www.google.com կայքը, այլ members.tripod.com կայքը www.google.com-ի անունից։ Այս գործողությունը Internet Explorer դիտարկիչում կասեցվել է, իսկ Mozilla Firefox-ում և Opera-ում առաջարկում է հաստատել անցումը դեպի կայք։
Մեկ այլ խնդիր է հայտնաբերվել բրաուզերների Միջազգային դոմենային անունների թարմացման ժամանակ. Հասցեները, տեսողական առումով նման են պաշտոնական կայքին, որը կարող է տանել կեղծ կայքի էջ։
Շրջանցելով զտիչներ
Հաճախ ֆիշինգիստները տեքստի փոխարեն օգտագործում են պատկերներ, որը ավելի է դժվարեցնում կեղծ էլեկտրոնային նամակների բացահայտումը «անտիֆիշինգ» զտիչի միջոցով ։ Սակայն մասնագետները սովորել են պայքարել նաև այդ տեսակի ֆիշինգի դեմ ։ Փոստային ծրագրերի զտիչները ավտոմատ կերպով արգելափակում են պատկերները, չմտնելով ուղարկված հասցեով։ Միևնույն ժամանակ հայտնվել են տեխնոլոգիաներ, որոնք կարող են մշակել և համեմատել վիրուսային պատկերները նման պատկերների հետ, որոնք կարող են օգտագործվել սպամի և ֆիշինգի համար ։
Վեբ-կայքեր
Խաբեությունը չի վերջանում միայն զոհի կեղծ կայք մուտք գործելով։ Որոշ ֆիշինգիստներ օգտագործում են JavaScript հասցեի տողը փոխելու նպատակով ։ Սա կատարվում է պատկերների կեղծ URL հասցեներում կամ փակելով իրական հասցեի տողը և բացելով նոր կեղծ URL հասցե ։ Դիմակայելու համար անտիֆիշինգային սկաներները սկսել են օգտագործել այնպիսի վեբ-կայքեր, որոնք հիմնված են Adobe Flash տեխնոլոգիայի վրա Արտաքնապես նման կայքը կարծես իրական լինի, սակայն տեքստը թաքնված է մուլտիմեդիա օբյեկտներում։
Նոր  վտանգներ
Կեղծ վեբ կայքերը դարձել են ֆիշինգի  բազմաթիվ ուղղություններից մեկը։ Նամակները որոնք, կիբերհանցագործները իրական բանկի անունից ուղարկում են հասցեատիրոջը, օգտվողներին կարող են հնարավորություն ընձեռնել, որպեսզի նրանք տեղեկատվություն ստանալու համար զանգահարեն իրենց ։ Այս տեխնիկան կոչվում է վիշինգ (ձայնային ֆիշինգը) ։ Զանգահարելով նշված համարով օգտվողը լսում է ինքնապատասխանիչի հրահանգները, որոնք հետզհետե տանում են նրան, որ օգտատերը  մուտք գործի իր հաշիվը և մուտքագրի PIN-կոդը։ Հենց իրենք վիշերները կարող են զանգահարել զոհին, համոզել նրան, որ ինքը տվյալ կազմակերպության կամ ընկերության  պաշտոնական ղեկավարներից է։ Ի վերջո մարդուն համոզում են տեղեկացնել իր ակաունտի տվյալները ։
Նաև մեծ թափ է հավաքել սմս-ֆիշինգը, որը նաև հայտնի է սմիշինգ (англ. SMiShing - «SMS» և «ֆիշինգ» բառերից) ։ Խաբեբաները ուղարկում են էլեկտրոնային հաղորդագրություններ, որոնք պարունակում են ֆիշինգային «կեղծ» կայքի հղում, մտնելով տվյալ կայքի հղումով, զոհը մուտքագրում է իր անձնական տվյալները ։ Հաղորդագրության մեջ նաև ասվում է, որ անհրաժեշտության դեպքում զանգահարել խաբեբաներին առաջացած «խնդիրները» լուծելու համար ։
Պայքար ֆիշինգի դեմ
Գոյություն ունեն ֆիշինգի դեմ պայքարի տարբեր միջոցներ, ներառյալ՝ օրենսդրական միջոցներ և հատուկ ստեղծված պաշտպանիչ կայքեր։
Օգտատերերի ուսուցում
Ֆիշինգի դեմ պայքարը կայանում է նրանում, որ մարդկանց պետք է սովորեցնել տարբերակել ֆիշինգը նրա դեմ պայքարից։ Մարդիկ կարող են  նվազեցնել խաբվելու վտանգը, մի քիչ փոխելով իրենց վարքագիծը ։
Վարկային կազմակերպությունների և բանկերի նամակները իրենց մեջ հաճախ պարունակում են հաշվեհամարների մի մասը։
Անտիֆիշինգային աշխատանքների խումբը, գտնում է, որ  ֆիշինգի սովորական մեթոդները շուտով կդառնան ոչ այնքան կիրառելի ։
Դիտարկիչները նախազգուշական վտանգի մասին
Ֆիշինգի  պայքարի դեմ այլ ուղղություններից  է ֆիշինգային կայքերի ցուցակի ստեղծումը։ Նման համակարգեր գոյություն ունեն Internet Explorer, Mozilla Firefox, Google Chrome, Safari և Opera   ։
Firefox-ը օգտագործում է Google-ի անտիֆիշինգային  համակարգը։  Opera օգտագործում է PhishTank և GeoTrust  սև ցուցակները ։
2006  թվականին հայտնվել է հատուկ DNS-սերվերները ։
Արտաքին հղումներ
Կատեգորիա:Կիբեռհանցագործություն Կատեգորիա:Սպամ Կատեգորիա:Համացանց Կատեգորիա:Համացանցային տերմինաբանություն Կատեգորիա:Տեղեկատվական անվտանգություն Կատեգորիա:Խարդախություն
Հեքսագոնային համակարգ
Հեքսագոնային համակարգ, ընդգրկում է համաչափության հինգ տեսակ, որոնք բնորոշվում են վեցերորդ կարգի մեկ առանցքի և երկրաչափական հաստատունների (a= = b=£c։ a=3=90°։ 7=120°) առկայությամբ։ Որոշ բյուրեղագետներ Հեքսագոնային համակարգի մեջ են ներառում նաև համաչափության արիգոնային համակարգի յոթ տեսակ։ Հեքսագոնային համակարգի մեջ են մտնում համաչափության հետևյալ տեսակները.
1. հեքսագոնա- պիրամիդային (մասնակցում է վեցերորդ կարգի միայն մեկ առանցք՝ Լ6),
2. հեքսագոնա-տրապեցոէդրային (վեցերորդ կարգի մեկ առանցք և նրան ուղղահայաց երկրորդ կարգի վեց առանցք՝ Լ66Լ2),
3. հեքսագոնադիպիրամիդային (վեցերորդ կարգի մեկ առանցք և նրան ուղղահայաց համաչափության մեկ հարթություն, նրանց հատման կետում համաչափության կենտրոն՝ L6PC),
4. դիհեքսագոնա-պիրամիդային (վեցերորդ կարգի մեկ առանցք և նրա հետ հատվող համաչափության վեց հարթություն՝ L66P),
5․ դիհեքսագոնա-դիպիրամիդային (վեցերորդ կարգի մեկ առանցք, նրան ուղղահայաց երկրորդ կարգի վեց առանցք, համաչափության յոթ հարթություն, որոնցից մեկը ուղղահայաց է գլխավոր առանցքին, իսկ մնացած վեցը հատվում են այդ առանցքի հետ, առկա է նաև համաչափության կենտրոն՝ L66L27PC)։ Հեքսագոնային համակարգին են պատկանում, տրիգոնայինի հետ մեկտեղ, բյուրեղագիտական տեսակետից ուսումնասիրված բոլոր միներալների և այլ նյութերի մոտ 7, 5% -ը, այդ թվում՝ քվարցը, բերիլը, ապատիտը և այլն։
Կատեգորիա:Երկրաչափություն Կատեգորիա:Բյուրեղագիտություն
Խերման Բերտերամե
Խերման Բերտերամե (Germán Berterame, ), արգենտինացի ֆուտբոլիստ, «Սան Լորենսո» ակումբի հարձակվող։